- Hindi News
- National
- निगम ने तोड़े बाड़े और अवैध मकान, अब सूअर पालकों की बारी, दो दिन में तैयार होगी सूची
निगम ने तोड़े बाड़े और अवैध मकान, अब सूअर पालकों की बारी, दो दिन में तैयार होगी सूची
पशुपालकों के खिलाफ निगम, पुलिस और प्रशासन ने मंगलवार को फिर कार्रवाई की। इस बार पुराने शहर के उन बाड़ों को तोड़ा जिनके पशु मुख्य रूप से एमजी रोड, सुभाष मार्ग, खजूरी बाजार सहित प्रमुख बाजारों में घूमकर परेशानी बढ़ाते थे। संदीप अशोक यादव बक्षीबाग, शंकरलाल मिश्रीलाल यादव कमाठीपुरा, राधे यादव की भूसे की दुकान, अनिल यादव पिता भूरा यादव छीपा बाखल, दीपक राठौर मल्हार पल्टन के यहां कार्रवाई हुई।
निगम सूअर पालकों पर भी कार्रवाई करेगा। निगम को इनकी भी शिकायतें मिल रही हैं। मंगलवार को महापौर मालिनी गौड़ के निर्देश पर निगमायुक्त मनीष सिंह ने सभी भवन अधिकारी और बीआई को निर्देश दिए कि दो दिन में ऐसे सभी सूअर पालकों की सूची बनाकर उन्हें नोटिस जारी करें। इनके अवैध निर्माण की जानकारी भी निकाले।
यादव समाज के प्रतिनिधियों ने आयुक्त से कहा- हम खुद तोड़ लेंगे
विधायक सुदर्शन गुप्ता और कांग्रेस नेता दीपू यादव के साथ यादव समाज के लोग निगमायुक्त से मिले। उन्होंने कहा निगम इस तरह मकान नहीं तोड़े। हम शपथ-पत्र देने को तैयार हैं कि अवैध निर्माण खुद तोड़ लेंगे और पशुओं को शहर में नहीं पालेंगे। इस पर निगमायुक्त ने कहा कि आपराधिक प्रवृत्ति के लोगों को नहीं छोड़ेंगे। बाकी खुद निर्माण हटा लें। एक भी पशु नहीं रखें। जब लाइसेंस प्रक्रिया शुरू करेंगे, तब नियमानुसार पालें।
पशुपालकों पर फिर कार्रवाई
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva